รายชื่อผู้ชนะเลิศการแข่งขันสโมสรยูฟ่า

[thumbnail|300px|ถ้วยรางวัลระดับนานาชาติของ[อาเอฟเซ อายักซ์|อายักซ์ที่จัดแสดงอยู่ในพิพิธภัณฑ์ของสโมสร อายักซ์เป็นหนึ่งในห้าทีมที่ชนะเลิศการแข่งขันสโมสรหลักสามรายการของยูฟ่าจนถึง ค.ศ. 2021 ได้แก่ ยูโรเปียนคัพ/แชมเปียนส์ลีก (4), คัพวินเนอร์สคัพ (1) และยูฟ่าคัพ (1)]]
สหภาพสมาคมฟุตบอลยุโรป (ยูฟ่า) เป็นองค์กรกำกับดูแลฟุตบอลในยุโรป และเป็นผู้จัดการแข่งขันระดับสโมสรสี่รายการ ได้แก่ ยูฟ่าแชมเปียนส์ลีก (อดีต ยูโรเปียนคัพ), ยูฟ่ายูโรปาลีก (อดีต ยูฟ่าคัพ), ยูฟ่าคอนเฟอเรนซ์ลีก (อดีต ยูฟ่ายูโรปาคอนเฟอเรนซ์ลีก) และยูฟ่าซูเปอร์คัพ ยูฟ่าเคยเป็นผู้จัดการแข่งขันรายการคัพวินเนอร์สคัพ และอินเตอร์โตโตคัพ จนกระทั่งทั้งสองรายการยุติการแข่งขันใน ค.ศ. 1999 และ 2008 ตามลำดับ ยูฟ่าเคยจัดการแข่งขันรายการอินเตอร์คอนติเนนตัลคัพ ร่วมกับสมาพันธ์ฟุตบอลอเมริกาใต้ (คอนเมบอล) จนถึง ค.ศ. 2004 ก่อนจะแทนที่โดยคลับเวิลด์คัพของฟีฟ่า

เรอัลมาดริด สโมสรจากสเปนชนะเลิศการแข่งขันสโมสรยูฟ่ามากที่สุด 26 สมัย มากกว่า เอซี มิลาน (อิตาลี) เก้าสมัย ยูเวนตุส (อิตาลี) เคยเป็นทีมเดียวที่ชนะเลิศทุกการแข่งขันสโมสรยูฟ่า ก่อนการก่อตั้งคอนเฟอเรนซ์ลีกใน ค.ศ. 2021 พวกเขาได้รับโล่ประกาศเกียรติคุณยูฟ่าเมื่อวันที่ 12 กรกฎาคม ค.ศ. 1988 เพื่อเป็นการยกย่องว่าได้ชนะเลิศการแข่งขันสามรายการหลักของยูฟ่าในขณะนั้น ได้แก่ ยูฟ่าคัพใน ค.ศ. 1977, คัพวินเนอร์สคัพใน ค.ศ. 1984 และยูโรเปียนคัพใน ค.ศ. 1985 โดยเป็นสโมสรแรกที่ทำได้ ยูเวนตุสยังชนะเลิศซูเปอร์คัพครั้งแรกใน ค.ศ. 1984, ชนะเลิศอินเตอร์คอนติเนนตัลคัพครั้งแรกใน ค.ศ. 1985 และอินเตอร์โตโตคัพใน ค.ศ. 1999 เชลซี กลายเป็นสโมสรแรกที่ชนะเลิศการแข่งขันสโมสรหลักทั้งสี่รายการของยูฟ่า (แชมเปียนส์ลีก, ยูโรปาลีก, คัพวินเนอร์สคัพ และคอนเฟอเรนซ์ลีก) หลังพวกเขาชนะเลิศยูฟ่าคอนเฟอเรนซ์ลีก ฤดูกาล 2024–25

สโมสรจากสเปนชนะเลิศการแข่งขันมากที่สุด (67) ตามมาด้วยอังกฤษ และอิตาลี (ประเทศละ 50 สมัย) อิตาลีเป็นประเทศเดียวในประวัติศาสตร์ฟุตบอลยุโรปที่มีสโมสรที่ชนะเลิศการแข่งขันหลักทั้งสามรายการในฤดูกาลเดียวกัน คือ มิลานป้องกันแชมป์ยูโรเปียนคัพ, โชซัมป์โดเรียชนะเลิศคัพวินเนอร์สคัพ และยูเวนตุสชนะเลิศยูฟ่าคัพในฤดูกาล 1989–90

แม้ว่าอินเตอร์-ซิตีส์แฟส์คัพจะถือเป็นการแข่งขันรายการก่อนหน้าของยูฟ่าคัพ แต่ยูฟ่าไม่ได้ให้การยอมรับอย่างเป็นทางการ ดังนั้นความสำเร็จในการแข่งขันดังกล่าวจึงไม่รวมอยู่ในรายชื่อ นอกจากนี้ ยังไม่รวมยูโรเปียนซูเปอร์คัพ 1972 ซึ่งเป็นการแข่งขันอย่างไม่เป็นทางการ และคลับเวิลด์คัพซึ่งจัดโดยฟีฟ่า

## ผู้ชนะเลิศ
### แบ่งตามสโมสร
เรอัลมาดริด ครองสถิติเป็นผู้ชนะเลิศการแข่งขันสโมสรยูฟ่ามากที่สุด 26 สมัย ตามมาด้วยมิลานที่ 17 สมัย สโมสรจากสเปนครองสถิติเป็นผู้ชนะเลิศในสามรายการแข่งขันสโมสรหลักของยูฟ่ามากที่สุด ได้แก่ เรอัลมาดริด ชนะเลิศยูโรเปียนคัพ/ยูฟ่าแชมเปียนส์ลีก 15 สมัย, เซบิยา ชนะเลิศยูฟ่าคัพ/ยูฟ่ายูโรปาลีก 7 สมัย และบาร์เซโลนา ชนะเลิศคัพวินเนอร์สคัพ 4 สมัย เรอัลมาดริดชนะเลิศซูเปอร์คัพมากที่สุด (6) และชนะเลิศอินเตอร์คอนติเนนตัลคัพมากที่สุด (3) ร่วมกับมิลาน สโมสรจากเยอรมัน ได้แก่ ฮัมบัวร์เกอร์ เอ็สเฟา, ชัลเคอ 04 และเฟาเอ็ฟเบ ชตุทการ์ท สโมสรจากสเปน บิยาร์เรอัล เป็นผู้ครองสถิติชนะเลิศในยูฟ่าอินเตอร์โตโตคัพมากที่สุด (สโมสรละสองสมัย)

ก่อนการก่อตั้งการแข่งขันคอนเฟอเรนซ์ลีกใน ค.ศ. 2021 ยูเวนตุส, อายักซ์, ไบเอิร์นมิวนิก, เชลซี และแมนเชสเตอร์ยูไนเต็ด เป็นสโมสรที่สามารถชนะเลิศการแข่งขันสโมสรหลักทั้งสามรายการของยูฟ่าได้สำเร็จ (ยูโรเปียนคัพ/ยูฟ่าแชมเปียนส์ลีก, คัพวินเนอร์สคัพ, ยูฟ่าคัพ/ยูฟ่ายูโรปาลีก) นอกจากนี้ ยูเวนตุสยังชนะเลิศซูเปอร์คัพ, อินเตอร์โตโตคัพ และอินเตอร์คอนติเนนตัลคัพ ทำให้เป็นสโมสรเดียวที่สามารถชนะเลิศการแข่งขันยูฟ่าถึงหกรายการที่แตกต่างกัน เชลซีกลายเป็นสโมสรแรกที่ชนะเลิศการแข่งขันสโมสรหลักทั้งสี่รายการของยูฟ่าได้สำเร็จ หลังพวกเขาชนะเลิศยูฟ่าคอนเฟอเรนซ์ลีกใน ค.ศ. 2025

ตารางต่อไปนี้แสดงรายชื่อสโมสรทั้งหมดที่ชนะเลิศการแข่งขันสโมสรยูฟ่าอย่างน้อยหนึ่งรายการ และได้รับการปรับปรุงข้อมูลจนถึงการแข่งขันยูฟ่าซูเปอร์คัพ 2025 เมื่อวันที่ 13 สิงหาคม ค.ศ. 2025

* คอลัมน์สำหรับการแข่งขันแต่ละรายการมีวิกิลิงก์ไปยังบทความที่เกี่ยวข้องกับนัดชิงชนะเลิศดังกล่าว

### แบ่งตามประเทศ
สโมสรจากสเปนประสบความสำเร็จมากที่สุดในการแข่งขันสโมสรยูฟ่า โดยชนะเลิศรวมกัน 67 สมัย และครองสถิติชนะเลิศมากที่สุดในยูโรเปียนคัพ/ยูฟ่าแชมเปียนส์ลีก (20), ยูฟ่าซูเปอร์คัพ (17) และยูฟ่าคัพ/ยูฟ่ายูโรปาลีก (14) สโมสรจากอังกฤษและอิตาลีชนะเลิศรวมกันเป็นอันดับที่สองที่ 50 สมัย สโมสรจากฝรั่งเศสชนะเลิศรวมกันเป็นอันดับที่หก โดยชนะเลิศอินเตอร์โตโตคัพมากที่สุด (12) อิตาลีเป็นประเทศเดียวที่มีสโมสรที่สามารถชนะเลิศการแข่งขันยูฟ่าสามรายการหลักได้ในฤดูกาลเดียวกัน (1989–90)

ตารางต่อไปนี้แสดงรายชื่อประเทศทั้งหมดที่ชนะเลิศการแข่งขันสโมสรยูฟ่าอย่างน้อยหนึ่งรายการ และได้รับการปรับปรุงข้อมูลจนถึงการแข่งขันยูฟ่าแชมเปียนส์ลีก นัดชิงชนะเลิศ 2025 เมื่อวันที่ 31 พฤษภาคม ค.ศ. 2025

## ดูเพิ่มเติม

*บันทึกและสถิติการแข่งขันสโมสรยูฟ่า
*รายชื่อสโมสรฟุตบอลเรียงตามเกียรติยศที่ได้รับจากการแข่งขัน

## หมายเหตุ

## อ้างอิง
**ทั่วไป**
*
*
*
*
*

**เฉพาะเจาะจง**

## แหล่งข้อมูลอื่น
*เว็บไซต์ทางการยูฟ่า

*
หมวดหมู่:รายชื่อที่เกี่ยวข้องกับฟุตบอล